# Lacombe (Alberta)

Lacombe és una ciutat de la província d'Alberta, Canadà. Està situada al nord de Red Deer, la ciutat gran més a prop, i al sud d'Edmonton, l'àrea metropolitana més propera. La ciutat es troba al parkland d'Alberta Central, entre les muntanyes Rocoses a l'oest i la planura d'Alberta a l'est.
Lacombe fou la 17a ciutat d'Alberta el 5 de setembre de 2010.

## Història

Lacombe va rebre el nom d'Albert Lacombe (28 de febrer de 1827 - 12 de desembre de 1916), un missioner catòlic Oblat francocanadenc que va viure entre les Primeres Nacions cree i blackfoot i els va evangelitzar. Actualment és recordat per haver negociat una pau entre els cree i blackfoot, negociant la construcció de la Canadian Pacific Railway a través de territori Blackfoot, i assegurar una promesa del líder blackfoot Crowfoot d'abstenir-se d'unir-se a la rebel·lió del nord-oest de 1885. El Servei de Policia de Lacombe han vigilat la comunitat des de 1900.
En 1880 es van dur a terme els primers plànols topogràfics de la zona de Lacombe i tres anys més tard, en 1883, hi arribà el primer colonitzador permanent, Ed Barnett. Barnett era membre retirar de la Policia Muntada del Nord-oest (NWMP) i que hi havia servit tres anys. Va deixar Fort Macleod l'agost de 1881 amb 23 anys. Segons una versió, en 1878 Barnett escortà el cap Bou Assegut i el seu poble a la frontera dels Estats Units. Al llarg del Camí de Calgary-Edmonton, va establir una "casa d'atur" per als viatgers amb una concessió de terra que li van donar pel seu servei en la NWMP. La seva família i amics es van mudar d'Ontario i la comunitat va començar a créixer. La casa d'atur després fou coneguda com a Barnett's Siding.
El Canadian Pacific Railway hi arribà en 1891. Això va proporcionar un millor accés a la zona i noves oportunitats per a l'assentament. En 1893 van ser topografiats els blocs del centre i els lots. Se li va concedir estatut de vila el 1896 i estat de poble en 1902.
En 1907 el govern federal va crear un granja experimental per a investigar la producció de cereals i bestiar. El President del C.P.R. William Van Horne reanomena Barnett's Siding com a Lacombe en honor del pare Lacombe.

## Demografia

La població de la Ciutat de Lacombe segons el cens municipal de 2014 és de 12.728 habitants, un canvi del 85,0% conforme al cens municipal de 2009 que donava una població d'11.733.
Segons el cens del Canadà de 2011, la Ciutat de Lacombe tenia 11.707 habitants que vivien en 4.413 del total de 4.686 habitatges, un canvi del 8,9% des del 2006 que mostrava una població de 10.752 habitants. Tenia una superfície de 20,89 km² i una densitat de població de 560,4 h/km² en 2011.

## Bibliografia

* Barnett, Doug. Ed Barnett: from mountie to rancher. Alberta History. Jun 22, 2007. Accessed 03-20-2011.

## Referències

* ↑ Alberta Queen's Printer. «Order in Council (O.C.) 223/2010». [Consulta: 15 juliol 2010].
* ↑ Town of Lacombe. «History», February 2007. Arxivat de l'original el 2007-09-28. [Consulta: 8 març 2007].
* ↑ La majoria dels relats històrics donen 1883 per a l'arribada de Barnett. El net de Barnett, Doug Barnett, dona la data de 1884. Ell va escriure: "Al febrer de 1883 va viatjar al nord en una carreta amb quatre cavalls cap al riu red Deer. L'única font de subministraments era un vagó de tren que passava més o menys cada setmana entre Calgary i Edmonton. Ed es va trobar amb un parell de vagabunds i els tres es van construir una cabana de troncs al riu Red Deer, on van romandre durant l'hivern de 1883-1884. Van sobreviure l'hivern amb una dieta de conill i farina fins que l'arribada de la primavera donà la benvinguda a l'arribada d'ànecs i oques des del sud. Barnett encara estava buscant un bon lloc per començar la ramaderia i l'agricultura. Per tant, es va traslladar més al nord en l'estiu de 1884, a través del riu Blindman a la zona on es troba avui Lacombe." Vegeu Barnett, Doug. Ed Barnett: from mountie to rancher. Alberta History. Jun 22, 2007. Accessed 03-20-2011.
* ↑ City of Lacombe website. Lacombe Police Service (LPS) History. Arxivat 2011-07-21 a Wayback Machine. Accessed 03-20-2011
* 1 2 City of Lacombe website. Section 2, Heart of Town Area. 2.1 History. Arxivat 2011-07-21 a Wayback Machine. Accessed 03-20-2011
* ↑ Alberta Online Encyclopedia. Alberta's Francophone Heritage. Town and area of Lacombe, the railway. Accessed 03-20-2011
* ↑ Hulgaard and, W. J.; White, J. W. «Honoured in places: remembered mounties across Canada». Heritage House Publishing Co, 2002, p. 19.
* ↑ «City Council Agenda Report: 2014 Census Report» p. 22 26. City of Lacombe, 14-07-2014. Arxivat de l'original el 14 de juliol 2014. [Consulta: 12 juliol 2014].
* ↑ «Alberta 2009 Official Population List». Alberta Municipal Affairs, 15-09-2009. [Consulta: 12 setembre 2010].
* ↑ «Population and dwelling counts, for Canada, provinces and territories, and census subdivisions (municipalities), 2011 and 2006 censuses». Statistics Canada, 08-02-2012. [Consulta: 8 febrer 2012].

## Enllaços externs

* Web oficial